Gedeelte van jou belasting geld, wat 'n skande!! - Stormfront
Gedeelte van jou belasting geld, wat 'n skande!!
06-16-2005, 08:18 AM #1
VRYSTAAT: 'Onwettige' begrafnisse maak opslae
ALTESAAM R200 000 is die afgelope jaar of langer deur die Dihlabeng-raad bewillig om vier raadslede te begrawe. Die jongste besluit van die raad om 'n ekstra bedrag van R18 578,44 goed te keur vir bykomende uitgawes nadat R50 000 reeds goedgekeur was vir die begrafnis van mnr. Thabo Thusi (39) wat op 20 Mei in 'n motorongeluk oorlede is, maak opslae onder politieke partye en belastingbetalers.
Slegs een teenstem, dié van mnr. Pieter Olivier (wyk 9 en Alliansie 2000+) is op die betrokke raadsvergadering genotuleer.
Die voormalige speaker, wyle mnr. David Masithela, se begrafnis het die belastingbetalers R28 000 gekos terwyl die begrafnis van wyle mnr. Richard Shilling R54 000 gekos het.
Vir wyle mev. Yvonne Tsiu se begrafnis het die raad R68 000 opgedok. Olivier het onlangs 'n mosie oor "burgerlike begrafnisse" ingedien wat op 30 Mei voor die stadsraad gedien het. Hierin maak hy beswaar teen die R50 000 wat bewillig is om Tsiu te begrawe.
Hy erken in die mosie dat hy simpatie het met familie, kollegas en vriende van Tsiu en dat hy haar as 'n vriendelike persoon ervaar het wat mense in nood in haar gemeenskap graag gedien het.
Hy respekteer ook die tradisies en gewoontes van verskillende kultuurgroepe in Suid-Afrika, maar vra spesifiek dat geen "burgerlike begrafnis" vir hom gereël moet word as hy as raadslid tot sterwe kom nie.
"Om R50 000 op te dok vir 'n begrafnis terwyl honderde kinders in Dihlabeng hongersnood en armoede beleef, klop nie. Dit is hoog tyd dat die raad begrafnis-groepsversekering uitneem."
In die geval van wyle Thusi was 'n koperblaasorkes, tente, klere vir begrafnisgangers en 'n kis van R17 000 deel van die begrafnisrekening wat familie by die raad ingedien het. Van die uitgawes was ook vleis vir R8 536 en kruideniersware by 'n supermark vir R5 000.
Volgens mnr. Edward Khabane, voorsitter van die UDM in die Vrystaat, is dit absurd om soveel geld aan 'n begrafnis te bestee.
Die ANC volg duidelik 'n bestuurstyl van "ons maak soos ons wil" sonder om die belastingbetaler in ag te neem.
Mnr. Roy Jankielsohn, DA-LP, sê die oorbesteding van die begrafnisuitgawes van Thusi mag volgens Afdeling 167 van die Wet op Munisipale Bestuur (Nr 56/2003) asook die Vergoedingswet vir Munisipale Ampsdraers (Nr 20/1998) beskou word as 'n ongemagtigde uitgawe. In die geval van Thusi is dit 'n onwettige uitgawe.
"Hoewel daar simpatie is vir die familie van die oorledene kan dit nie van die belastingbetalers van Dihlabeng verwag word om vir die begrafnis- en persoonlike uitgawes van raadslede en hul families te betaal nie. Dit is onwettig in terme van wetgewing wat die finansiële aktiwiteite van munisipaliteite en die vergoeding van openbare ampsdraers reël.
"Geen raad of raadslid is bo die wet verhewe nie en om dié rede het ek sowel die openbare beskermer in Bloemfontein as die LUR vir plaaslike regering en behuising in die Vrystaat, mnr. Joel Mafereka, versoek om die aangeleentheid te ondersoek en die uitgawes van die individuele persone te verhaal wat vir die besluit verantwoordelik was." Jankielsohn gesê.
Teen druktyd kon die burgemeester of munisipale bestuurder van Dihlabeng nog nie vir kommentaar bereik word nie.